wickkiey/tamil-wikipedia-markdown huggingface dataset:
# விண்வெளிக் கழிவு


**விண்வெளிக் கழிவுகள்** (Space debris) என்பன பூமியின் வட்டப்பாதையில் பூமியைச் சுற்றிவரும் கழிவுகள் ஆகும். இக்கழிவுகள் அனைத்தும் பூமியிலிருந்து செலுத்தப்பட்ட செயற்கைக்கோள் செலுத்து வாகனத்தின் பாகங்கள் ஆகும். மேலும் பழைய செயலிழந்த மற்றும் கைவிடப்பட்ட செயற்கைக் கோள்கள் அவற்றிலிருந்து கழன்ற பாகங்கள் அனைத்தும் விண்வெளிக் கழிவுகள் எனப்படும். இவை அனைத்தும் அதி வேகத்தில் பூமியைச் சுற்றி வருகின்றன.  

## விண்வெளிக் கழிவுகள்
தற்போது கிட்டத்தட்ட 19,000 பொருட்கள் விண்வெளிக் கழிவுகள் என அடையாளம் காணப்பட்டுள்ளன. பூமியைச் சுற்றிவரும் இவற்றின் அளவு 5 சென்றிமீட்டருக்கும் அதிகம்.மேலும் 3,00,000 பொருட்கள் 1 சென்றிமீட்டருக்கும் குறைவான விண்வெளிக்கழிவுகளாக பூமியிலிருந்து 2000 கிலோமீட்டர்கள் தொலைவிற்குள் சுற்றி வருகின்றன. சர்வதேச விண்வெளி நிலையம் பூமியிலிருந்து 300 கிலோமீட்டர்கள் முதல் 400 கிலோமீட்டர்கள் உயரத்தில் சுற்றி வருகின்றன. பெரும்பாலான விண்வெளிக் கழிவுகள் 1 சென்றிமீட்டரைவிடக் குறைவானவை.  

## விண்வெளிக் கழிவுகளின் தோற்றம்
2009 ஆம் ஆண்டின் விண்வெளி மோதல் மற்றும் 2007 சீனச் செயற்கைக் கோள் தகர்ப்பு ஏவுகணைச் சோதனை இரண்டும் 800 கிலோமீட்டர்கள் முதல் 900 கிலோமீட்டர்கள் சுற்றுப் பாதையில் நடந்தது. அதில் உடைந்த பாகங்கள் விண்வெளிக் கழிவுகளாக பூமியின் வட்டப் பாதையில் சுற்றி வருகின்றன. செயற்கைக் கோள்களின் இயக்கியின் (solid rocket motors) பாகங்கள், பழைய கைவிடப்பட்ட செயலிழந்த செயற்கைக்கோள்கள், செயற்கைக்கோள் செலுத்து வாகனத்திலிருந்து பிரிந்த பாகங்கள் அனைத்தும் விண்வெளிக் கழிவுகள் என வகைப்படுத்தப்பட்டுள்ளன.  

## கழிவுகளின் விளைவுகள்
இத்தகைய விண்வெளிக்குப்பைகள் தன்னிச்சையாய் அதிவேகத்தில் விண்வெளிப்பாதையில் சுற்றி வருகின்றன. அவ்வாறு சுற்றிவரும் போது அதன் பாதையில் நிலைநிறுத்தப்பட்டுள்ள செயற்கைக் கோள்களின் மீது மோதி பெரும் விபத்தை ஏற்படுத்துகின்றன. இத்தகைய விண்வெளிக்கழிவுகள் விண்வெளியில் பெரும் நாசத்தை உண்டுபண்ணுகின்றன.  

## விண்வெளிக் கழிவுகளிலிருந்து பாதுகாப்பு
இத்தகைய மோதலினால் பாகங்கள் சேதமடையாமல் தவிர்க்க செயற்கைக் கோள்கள் மற்றும் சர்வதேச விண்வெளி நிலையத்தின் பாகங்கள் கவசங்களால் மூடப்பட்டிருக்கும். இத்தகைய கவசங்கள் அனைத்துப் பாகங்களையும் பாதுகாப்பதில்லை. முக்கியமான பாகங்களான சூரியத் தகடுகள் (Solar panels), கண்ணாடியினாலான கருவிகள் (Optical devices) (இவை பொதுவாக தொலைநோக்கிகள்) ஆகியவை கவசங்கள் கொண்டு பாதுகாக்கப்படுகின்றன.
# 2009 செயற்கைக்கோள் மோதல்



**2009 செயற்கைக்கோள் மோதல்** (*2009 Satellite collision*) அல்லது **2009 ஆம் ஆண்டின் விண்வெளி மோதல்** என்பது 2009 ஆம் ஆண்டு விண்வெளியில் பூமியின் வட்டப்பாதையில் இரண்டு செயற்கைக் கோள்கள் மோதியதைக் குறிக்கிறது. 2009 பெப்ரவரி 10 ஆம் நாள் ஒருங்கிணைந்த அனைத்துலக நேரம் 16:56 க்கு பூமியிலிருந்து 789 கிலோமீட்டர்கள் உயரத்தில் சைபீரியாவின் நேர் மேலே இவ்விபத்து நேர்ந்தது. இவ்விபத்து பூமியின் தாழ் வட்டப்பாதையில் நடந்த ஒன்றாகும்.  

## விபத்தை ஏற்படுத்தியவை
இரிடியம் 33 (Iridium 33) மற்றும் காச்மாசு-2251 ( Kosmos-2251) ஆகிய செயற்கைக்கோள்கள் மோதிக் கொண்டன. இவை இரண்டும் 42,120 கிலோமீட்டர்கள் வேகத்தில் ஒன்றுடன் ஒன்று மோதிக்கொண்டன.  
இதில் இரிடியம் செயற்கைக் கோள் இரிடியம் தொலைத்தொடர்பு நிறுவனத்திற்குச் சொந்தமானது. காச்மாசு 2251 ருசியாவிற்குச் சொந்தமானது.  

## விளைவுகள்
இம்மோதலில் இரண்டு செயற்கைக் கோள்களும் சேதமடைந்தன. இதில் காச்மாசு--2251 செயற்கைக் கோளானது ரஷ்யாவால் கைவிடப்பட்ட செயலிழந்த செயற்கைக் கோள் ஆகும். இரிடியம் 33 செயற்கைக் கோள் பயன்பாட்டில் இருந்தது. காச்மாசு--2251 செயற்கைக் கோள் 1995 லிருந்து பயன்பாட்டில் இல்லை. அமெரிக்காவின் நாசா நிறுவனம் இம்மோதலினால் 10 சென்றிமீட்டர்களுக்கும் அதிகமான 1,000 பொருள்கள் விண்வெளிக் கழிவுகளாக மாறின எனத் தெரிவித்துள்ளது. சூலை 2011 ல் அமெரிக்க விண்வெளிக் கண்காணிப்பு அமைப்பு 2,000 விண்வெளிக் கழிவுகள் என வகைப்படுத்தியுள்ளது.  

## செயற்கைக் கோள்கள்

- கச்மாசு-2251 செயற்கைக் கோள் 1993 ஆம் ஆண்டு சூன் மாதம் 16 ஆம் தியதி ஏவப்பட்டது. இரண்டு வருடங்களில் 1995 ன் பிறபகுதியில் கைவிடப்பட்டது.இது 950 கிலோகிராம் எடையுடையது. இது ராணுவப் பயன்பாட்டிற்கானது.
- இரிடியம் 33 செயற்கைக் கோள் 1997 ஆம் ஆண்டு செப்டம்பர் மாதம் 14 ஆம் தியதி ஏவப்பட்டது. விபத்தின் போது இது பயன்பாட்டில் இருந்தது. இதன் எடை 560 கிலோகிராம்கள் ஆகும். இது தொலைத்தொடர்பு பயன்பாட்டிற்கானது.
# வள விபரிப்பும் அணுக்கமும்

**வள விபரிப்பும் அணுக்கமும்** (Resource Description and Access - RDA - ஆர்.டி.எ) என்பது ஒரு விபரப்பட்டியல் சீர்தரம் ஆகும். இது ஒரு வளத்தை விபரிக்க, கண்டுபிடிக்க உதவும் மீதரவுகளை உருவாக்குவதற்கான அறிவுறுத்தல்களையும் வழிகாட்டல்களையும் கொண்டுள்ளது. இந்தச் சீர்தரம் நூலகம், ஆவணகம், அருங்காட்சியகம் போன்ற அமைப்புகள் பயன்படுத்துவதற்காக அமைக்கப்பட்டது.  

இது மேற்குநாடுகளில் பரந்து பயன்படுத்தப்பட்ட ஆங்கிலோ-அமெரிக்க விபரப்பட்டியல் விதிகள் சீர்தரத்தின் வாரிசு ஆகும். இது அனைத்துலக பயன்பாட்டை நோக்காக் கொண்டு வடிவமைக்கப்பட்டுள்ளது. 2012 இற்கு பின்னர் பரந்த பயன்பாட்டிற்கு வந்துள்ளது. 2013 இல் காங்கிரசு நூலகம், பிரித்தானியா நூலகம், கனடிய நூலகம் மற்றும் ஆவணங்கள், அசுத்திரேலியா தேசிய நூலகம், யேர்மனிய தேசிய நூலகம் ஆகியவை இதனை 2013 இல் முழுமையாக இதனை நிறைவேற்றவுள்ளன.  

## ஆர்.டி.எ யின் பயன்கள்
- எண்ணிமச் சூழலுக்கு உகந்தது.
- பிற மூலங்களில் இருந்து தரவுகளைப் பெறுவதற்கு இலகுவானது.
- கணினி மூலம் தரவுகளைப் பரிமாற உதவும் வண்ணம் வடிவமைக்கப்பட்டுள்ளது.
- Functional Requirements for Bibliographic Records அடிப்படையாகக் கொண்டது.
# தன்னடுக்கு (கணிதம்)

**தன்னடுக்கு** (*Idempotence* = *idem* + *potence* (same + power)) ) என்பது கணிதத்திலும் கணினி அறிவியலிலும் சில செயலிகள் கொண்டுள்ள ஒரு பண்பு. இப் பண்புடைய ஒரு செயலியை மீண்டும் மீண்டும் பல முறை நிகழ்த்தினாலும் முதன்முறை நிகழ்த்தும்போது கிடைத்த விளைவே ஒவ்வொரு முறையும் கிடைக்கும்.  

இயற்கணிதத்தில் ஒரு மதிப்பினை எத்தனை முழு எண் அடுக்குகளுக்கு உயர்த்தினாலும் மாறாமல் அதே உறுப்பாக அமைவதைக் குறிப்பதற்கு *தன்னடுக்கு* என்ற சொல் பெஞ்சமின் பியர்சால் அறிமுகப்படுத்தப்பட்டது.  

இடங்களைப் பொறுத்து தன்னடுக்கின் பொருள் பலவாக அமையும்:  

- ஒரு ஓருறுப்புச் செயலி (அல்லது சார்பு) தன்னடுக்குச் செயலி எனில் ஒரு மதிப்பின் மீது அதனை இருமுறை செயல்படுத்தினால் கிடைக்கும் பலன், செயலியை ஒருமுறை பயன்படுத்தினால் கிடைக்கும் பலனுக்குச் சமமாகவே இருக்கும்.

.  

எடுத்துக்காட்டுகள்:  
- தனிமதிப்புச் சார்பு

:<math>f(x) = \begin{cases} x, & \mbox{if } x \ge 0 \\ -x, & \mbox{if } x < 0. \end{cases} </math>  

*ƒ* ஐ 2 மற்றும் -3 ஆகிய மதிப்புகளின் மீது ஒருமுறை செயல்படுத்தும்போது:  
:<math>f(2) = 2; f(-3) = 3 </math>  

*ƒ* ஐ 2 மற்றும் -3 ஆகிய மதிப்புகளின் மீது இருமுறை செயல்படுத்தும்போது:  

:<math>f(f(2)) = f(2) =2 ; f(f(-3)) = f(3) =3 ;</math>  

- ஒரு ஈருறுப்புச் செயலி தன்னடுக்குச் செயலி எனில் இரு சமமான மதிப்புகளின் மீது அதனைச் செயல்படுத்தினால் கிடைக்கும் பலன், அந்த மதிப்பாகவே இருக்கும்.
எடுத்துக்காட்டு:  
இரு மதிக்களின் மீப்பெரு மதிப்பு காணும் செயலி தன்னடுக்கானது:  
: .  

- தரப்பட்ட ஒரு ஈருறுப்புச் செயலியின் **தன்னடுக்கு உறுப்பு** என்பது, அந்த உறுப்பின் இரு சம மதிப்புகளுக்கு அச்செயலியைச் செயற்படுத்தும் போது அதே மதிப்புக் கிடைக்கக் கூடியதொரு உறுப்பாகும்.

பெருக்கல் செயலிக்கு எண் 1 ஒரு தன்னடுக்கு உறுப்பாகும்.  
: .  

## வரையறைகள்

### ஓருறுப்புச் செயலி
ஒரு ஓருறுப்புச் செயலி <math>f: S \rightarrow S</math> எனும் சார்பு தன்னடுக்கு எனில்::  

: <math>\forall x \in S, \,</math>  
:<math>f\!\(f\!\(x\)\) = f\!\(x\) \,</math>.  

முற்றொருமைச் சார்பு, தனிமதிப்புச் சார்பு, மாறிலிச் சார்புகள் தன்னடுக்குச் சார்புகளுக்கான எடுத்துக்காட்டுகள்.  

### தன்னடுக்கு உறுப்புகளும் ஈருறுப்புச் செயலிகளும்
<math>S</math> எனும் கணத்தின் மீது வரையறுக்கப்பட்ட ஈருறுப்புச் செயலி, <math>\bigstar</math> எனில், இச்செயலியைப் பொறுத்து <math>S</math> கணத்தின் ஒரு உறுப்பு <math>x</math> தன்னடுக்கு உறுப்பாக இருக்கவேண்டுமெனில்:  
:<math>x \,\bigstar\, x = x</math>.  

ஈருறுப்புச் செயலி <math>\bigstar</math> க்கு முற்றொருமை உறுப்பு இருக்குமானால் அது ஒரு தன்னடுக்கு உறுப்பாக இருக்கும்.  
:<math>S</math> இன் ஒவ்வொரு உறுப்பும் தன்னடுக்காக இருந்தால் ஈருறுப்புச் செயலி <math>\bigstar</math> தன்னடுக்கானது எனப்படும். அதாவது,  

:<math>x \,\bigstar\, x = x \forall x \in S</math>.  

கணிதக்கோட்பாட்டில், கணங்களின் ஒன்றிப்பு, கணங்களின் வெட்டு ஆகிய இரு செயலிகளுகளும் தன்னடுக்கானவை.
# டி. வாடிப்பட்டி



**டி. வாடிப்பட்டி** (D. Vadipatti) தமிழ்நாட்டில் தேனி மாவட்டம், பெரியகுளம் ஊராட்சி ஒன்றியத்தைச் சேர்ந்த ஒரு ஊராட்சி. இது தேவதானப்பட்டி வாடிப்பட்டி ஆகும். இப் பகுதியில் அப்பிநாயக்கர் வாடிப்பட்டி, தேவதானப்பட்டி வாடிப்பட்டி, முத்துலாபுரம் வாடிப்பட்டி என வாடிப்பட்டி என்ற பெயரில் ஊர்கள் உள்ளதால் இவ்வூர் டி. வாடிப்பட்டி (தேவதானப்பட்டி வாடிப்பட்டி) என அழைக்கப்படுகிறது. கண்டமனூர் ஜமீனுக்கும் உத்தப்பநாயக்கனுக்கனூர் ஜமீனுக்கும் வாடி வாசல் அமைந்த ஊர்கள் என்பதால் இப்பெயர் பெற்றன.
# மின்துளை

இயற்பியல், வேதியியல், மற்றும் மின்னணுப் பொறியியலில், **மின்துகள் துளை** அல்லது **மின்னன் துளை** அல்லது **இலத்திரன் துளை** (*electron hole*) என்பது ஓர் அணுவில் அல்லது படிக அமைப்பில் வெளியுயர் நிலைப்பட்டையில் இருக்கும் எதிர்மின்னி அல்லது மின்னன் அவ்விடத்தில் இல்லா நிலையில், அங்கு நிலவும் எதிர்நிலை ஆற்றலைக் குறிக்கப் பயன்படுகிறது. எதிர்ப் பொருளின் உண்மையான துணிக்கையான பாசித்திரனில் அல்லது நேர்மின்னனில் இருந்து இது வேறுபட்டதாகும்.  

எதிர்மின்னி அல்லது மின்னன் (electron) ஆற்றலை உட்கவர்ந்து உயர் நிலைக்கு செல்லும் பொழுது தான் இருந்த இடத்தில் இந்த மின்துளையை அங்கு இட்டுச் செல்கிறது. அந்த மின்துளைகள் எதிர்மின்னி போல் அணு பின்னல்களுக்கு இடையே நகர வல்லது. இவற்றின் இயக்கமானது குறைக்கடத்திக் கருவிகளின் செயல்பாட்டுக்கு காரணம்.
# மாசுக்கோவியம்



**உனுன்பென்டியம்** (*Ununpentium*, வேதிக் குறியீடு: **Uup**) என்பது தனிம அட்டவணையில் உள்ள ஒரு தனிமத்தின் தற்காலிகப் பெயர் ஆகும். அணுவெண் 115 ஐக் கொண்டுள்ள இந்த அதிபாரத் தனிமம் முதற்தடவையாக 2003 ஆம் ஆண்டில் உருசியாவின் தூப்னாவில் உள்ள அணு ஆய்வுக்கான இணைந்த கல்விநிலையத்தில் உருசிய, அமெரிக்க ஆய்வாளர்களால் கண்டுபிடிக்கப்பட்டது. இந்த செயற்கைத் தனிமம் **தனிமம் 115**, அல்லது ஏக்கா-பிசுமத் எனவும் அழைக்கப்படுகிறது. 2015 டிசம்பரில், ஐயூபிஏசி அமைப்பும் தூய, பயன்பாட்டு இயற்பியலின் பன்னாட்டு அமைப்பும் நான்கு புதிய தனிமங்களில் ஒன்றாக இதனை அங்கீகரித்தன. 2016 சூன் மாதத்தில், ஐயூபிஏசி நிறுவனம் இத்தனிமத்துக்கு **மாசுக்கோவியம்** (*moscovium*, குறியீடு: **Mc**) எனப் பெயரிடப் பரிந்துரைத்தது. இப்பெயர் 2016 இறுதிக்குள் உறுதி செய்யப்படவிருக்கிறது.  

உனுன்பென்டியம் தீவிரமான கதிரியக்கத் தனிமம் ஆகும். இதன் நிலையான ஓரிடத்தானின் (உனுன்பென்டியம்--289) அரைவாழ்வுக் காலம் 220&nbsp;மில்லிசெக்கன்களைக் கொண்டது. தனிம அட்டவணையில், இது P-வலயக்குழுவில் உள்ள திரான்சாக்டினைடு (அதிபாரத்) தனிமம் ஆகும். 7வது குழுவின் உறுப்பான இத்தனிமம் அதிபார நெடுங்குழு 15 தனிமங்களில் வைக்கப்பட்டுள்ளது.
# சித்திக் பார்மாக்


**சித்திக் பார்மாக்** (Siddiq Barmak) ஒரு திரைப்படத் தயாரிப்பாளர் மற்றும் இயக்குநர் ஆவார். இவர் 1962 ஆம் ஆண்டு செப்டம்பர் மாதம் 7 ஆம் தியதி ஆப்கானித்தானில் *பஞ்சசீர்* எனும் இடத்தில் பிறந்தார். இவர் திரைப்படம் இயக்குவதில் மாசுக்கோ திரைப்படக் கல்லூரியில் (Moscow Film Institute) 1987 ஆம் ஆண்டு முதுகலைப் பட்டம் பெற்றவர்.  
இவர் சில திரைக்கதைகளை எழுதி சில குறும்படங்களையும் இயக்கியுள்ளார். இவரது முதல் திரைப்படம் ஒசாமா ஆகும். இத்திரைப்படம் 2004 ஆம் ஆண்டு வெளிநாட்டுப்படங்களுக்கான *கோல்டன் குளோபு* விருதைப் பெற்றது.  
சித்திக் பார்மாக் *ஒசாமா* திரைப்படம் எடுப்பதற்கு பெரும் ஊக்கத்தையும் உதவியையும் அளித்தவர் ஈரானிய இயக்குநர் மோசன் மக்மால்பஃப் ஆவார். இவர் தனது அரிபிளக்ஸ் (Arriflex) திரைப்படப் பிடிப்புக் கருவியை (camera) பார்மார்க்கிடம் கொடுத்து அவரது படத்தை பன்னாட்டுத் திரைப்பட விழாக்களுக்கும் அனுப்பும் படியும் ஆலோசனை வழங்கினார். மேலும் மக்மால்பஃப் அதிக அளவு நிதியையும் இத்திரைப்பட உருவாக்கத்தில் செலவளித்தார். சப்பான் மற்றும் அயர்லாந்து நாட்டு தயாரிப்பாளர்களும் நிதியுதவி செய்தனர். பார்மாக் 2003 ஆம் ஆண்டின் *ஐக்கிய நாடுகள் கல்வி, அறிவியல், பண்பாட்டு நிறுவனத்தின் பெலினி வெள்ளித் திரை விருதை* (UNESCO’s Fellini Silver Medal) ஒசாமா திரைப்படத்திற்காக பெற்றார்.  

## சமூக நடவடிக்கைகள்
சித்திக் பார்மாக் மக்மால்பஃப்- ஆல் நிறுவப்பட்ட ஆஃப்கானிய குழந்தைகள் கல்வி அமைப்பின் (Afghan Children Education Movement (ACEM)) இயக்குனராகவும் உள்ளார். இந்த அமைப்பானது ஆஃப்கானிய குழந்தைகளுக்கு கல்வி, கலை மற்றும் கலாச்சாரம் ஆகியவற்றை அளிக்கிறது. மேலும் இப்பள்ளியானது இயக்குநர்கள், நடிகர்கள் போன்றோருக்கு பயிற்சிகள் அளித்து புதிய ஆப்ஃகானிய திரைப்படத்தை உருவாக்க முயலுகிறது. சித்திக் பார்மாக் பாரசீக மொழித் திரைப்படத்தின் முக்கிய நபர் ஆவார்.  

## திரைப்படங்கள்
- பிகானா (Bigana - 1987) இயக்குநர்
- ஒசாமா (Osama - 2003) இயக்குநர்
- குர்பானி (Kurbani - 2004) தயாரிப்பாளர்
- எர்த்து ஆண்டு ஆஷஸ் (புவியும் சாம்பலும்) (Earth and Ashes - 2004) இணை தயாரிப்பாளர்
- ஓப்பியம் வார் (ஓப்பியம் போர்) (Opium War - 2008) இயக்குநர்
- ஆப்பிள் பிரம் பேரடைசு (சொர்க்கத்தில் இருந்து ஆப்பிள்) (Apple from Paradise 2008) தயாரிப்பாளர்
- நெய்பர் (அண்டை வீட்டார்) (Neighbor - 2009) தயாரிப்பாளர்
# இரிடியம் 33


**இரிடியம் 33** (Iridium 33) தொலைத்தொடர்பு பயன்பாட்டிலிருந்த. இரிடியம் செயற்கைக்கோள் அமெரிக்காவைச் சேர்ந்த இரிடியம் தொலைத்தொடர்பு நிறுவனத்திற்குச் சொந்தமானது.  

## விபத்து
இச்செயற்கைக்கோளானது 2009 ஆம் ஆண்டு பிப்ரவரி மாதம் 10 ஆம் தியதி ருசியாவின் காச்மாசு-2251 செயற்கைக்கோளுடன் 42,120 கிலோமீட்டர்கள் வேகத்தில் ஒன்றுடன் ஒன்று மோதிக்கொண்டன. மோதியதில் இவ்விரண்டு செயற்கைக்கோள்களும் உருக்குலைந்து செயலிழந்தன.. இவற்றின் உடைந்த பாகங்கள் விண்வெளிக் கழிவுகளாக பூமியின் வட்டப்பாதையில் சுற்றி வருகின்றன என அமெரிக்காவின் நாசா விண்வெளி நிறுவனம் தெரிவித்துள்ளது.
# வட்டுக்கோட்டை குருமடம்


**வட்டுக்கோட்டை குருமடம்** (*Batticotta Seminary*, **பட்டிக்கோட்டா செமினறி**) என்பது பிரித்தானிய இலங்கையில் யாழ்ப்பாணக் குடாநாட்டில் வட்டுக்கோட்டை என்ற ஊரில் 1823 ஆம் ஆண்டில் அமைக்கப்பட்ட ஒரு கல்வி நிறுவனம் ஆகும். இது அமெரிக்க இலங்கை மிசனினால் ஆரம்பிக்கப்பட்டது. இது 1855 ஆம் ஆண்டில் மூடப்பட்டது. சர் எமெர்சன் டெனன்ட் என்பவரின் பார்வையில் இக்கல்வி நிறுவனம் பல ஐரோப்பியக் கல்வி நிறுவனங்களின் தரத்துடன் ஒப்பிடக் கூடியதாக இருந்ததாகக் குறிப்பிட்டுள்ளார்.  

இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இக்குருமடம் மூடப்பட்டது. பட்டிக்கோட்டா குருமடத்தின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.  

## பழைய மாணவர்கள்
- சி. வை. தாமோதரம்பிள்ளை - தமிழ்ப் பண்டிதர்
- கரோல் விசுவநாதபிள்ளை
- பாவலர் துரையப்பாபிள்ளை - தெல்லிப்பழை மகாஜனக் கல்லூரியின் நிறுவனர்
# காசுமசு-2251


**காசுமசு-2251** (Kosmos-2251) என்பது ஒரு செயற்கைக்கோள் ஆகும். இது ருசியாவிற்குச் சொந்தமானது. காசுமசு-2251 செயற்கைக் கோள் 1993 சூன் 16 ஆம் நாள் ஏவப்பட்டது. இரண்டு ஆண்டுகளில் 1995 இன் பிற்பகுதியில் கைவிடப்பட்டது. இது 950 கிலோகிராம் எடையுடையது. இராணுவப் பயன்பாட்டிற்கானது.. இவை இரண்டும் 42,120 கிலோமீட்டர்கள் வேகத்தில் ஒன்றுடன் ஒன்று மோதிக்கொண்டன. இதில் இரிடியம் செயற்கைக்கோள் இரிடியம் தொலைத்தொடர்பு நிறுவனத்திற்குச் சொந்தமானது. உடைந்த பாகங்கள் விண்வெளிக் கழிவுகளாக பூமியின் வட்டப் பாதையில் சுற்றி வருகின்றன என அமெரிக்காவின் நாசா விண்வெளி நிறுவனம் தெரிவித்துள்ளது..
# ஈட்டம் (மின்னணுவியல்)

மின்னணுவியலில் **ஈட்டம்** (*gain*) அல்லது **மின்திறன் பெருக்கம்** அல்லது **மின்திறன் மிகைப்பு** என்பது மின்வலு வழங்கியில் இருந்து குறிப்பலையின் மீது ஆற்றலைச் சேர்த்து ஒரு மின்சுற்றின் (பெரும்பாலும் பெருக்கி) உள்ளீட்டில் இருந்து வெளியீட்டிற்கு செல்லும் குறிப்பலையுடைய வலு அல்லது வீச்சினைக் கூட்டும் திறனைக் காட்டும் அளவாகும். இதனைப் பெரும்பாலும் ஒரு கட்டகத்தின் குறிப்பலை உள்ளீடுடன் குறிப்பலை வெளியீடின் விகிதமாக கணக்கிடப்படும். இதன் மதிப்பு பெரும்பாலும் டெசிபெல்லால் குறிக்கப்பெறும்.  

ஈட்டம் என்னும் கலைச்சொல் மின்னணுவியலில் தெளிவற்ற நிலையைத் தருகிறது. ஆகையால், வெளியீடு மற்றும் உள்ளீடு மின்னழுத்தத்தின் விகிதம் *மின்னழுத்த ஈட்டம்* எனவும், மின்சாரத்தின் விகிதம் *மின்சார ஈட்டம்* எனவும், மின்திறன் அல்லது மின்வலுவின் விகிதம் *மின்திறன் அல்லது மின்வலு ஈட்டம்* எனவும் விளக்கமாகக் குறிப்பிடலாம். ஒலியியல் மற்றும் பொதுப்பயன்பாட்டு மிகைப்பியியலில், குறிப்பாக செயல்படு மிகைப்பியில், பெரும்பாலும் ஈட்டம் என்பது மின்னழுத்த ஈட்டத்தினைக் குறிக்கும். ஆனால் வானொலி மிகைப்பியியலில், ஈட்டம் என்றால் அது திறன் ஈட்டத்தைக் குறிக்கும். இதற்குமேல், ஈட்டம் என்ற கலைச்சொல்லை உள்ளீடும், வெளியீடும் வெவ்வேறு அலகுகள் கொண்ட உணரிகள் போன்ற கட்டகங்களிலும் கூட பயன்படுத்தப்படும். எடுத்துக்காட்டாக, ஒளியுணரியின் துலக்கத்திறனை ஓர் ஒளியனில் 5 மைக்ரோவோல்டுகள் என்பனப் போன்று.  

## மடக்கை அலகுகள் மற்றும் டெசிபெல்கள்
### திறன் ஈட்டம்
பருமனறி விதியின் படி, திறன் ஈட்டத்தை டெசிபெல்லில் பின்வருமாறு எழுதலாம்:  
:<math>\text{Gain}=10 \log \( {\frac{P_{\mathrm{out}}}{P_{\mathrm{in}}}}\)\ \mathrm{dB}</math>  
இங்கு, *P*<sub>in</sub> மற்றும் *P*<sub>out</sub> என்பது உள்ளீடு மற்றும் வெளியீடு மின்திறன்கள் என்க.  

இது இயல் மடக்கையில் பின்வருமாறு தரப்படும்:  
:<math>\text{Gain} = \ln\( {\frac{P_{\mathrm{out}}}{P_{\mathrm{in}}}}\)\, \mathrm{Np}</math>  
இங்கு, திறனீட்டம் நேப்பர் அலகில் (<math>\mathrm{Np}</math>) தரப்படுகிறது.
# தேசியப் பேரிடர் மேலாண்மை ஆணையம்

**தேசியப் பேரிடர் மேலாண்மை ஆணையம்** இந்தியாவில் ஏற்படக் கூடிய இயற்கைப் பேரழிவுகள் முதல், உயிரியல், ரசாயன, அணுக் கதிரியக்கம் முதலான எல்லா வகைப் பேரழிவுகளையும் சமாளிக்கும் வழிமுறைகளையும் நடவடிக்கைகளையும் மேற்கொள்ள உருவாக்கபட்ட ஆணையமாகும்.  

## தோற்றம்
இந்திய அரசாங்கம் பேரிடர் மேலாண்மையை தேசிய முன்னுரிமையாக அங்கீகரித்து ஆகஸ்ட் 1999ல் ஓர் உயர் ஆற்றல்மிக்க குழுவை (High-Powered Committee) அமைத்தது. 2001 குஜராத் பூகம்பத்திற்கு பிறகு பேரிடர் மேலாண்மை திட்டமிடல் குறித்தும் தடுப்பு வழிமுறைகள் குறித்தும் பரிந்துரைகளை செய்ய ஒரு தேசிய குழு அமைக்கப்பட்டது. பத்தாவது ஐந்தாண்டு திட்ட ஆவணத்திலும், முதல் முறையாக, பேரிடர் மேலாண்மை தொடர்பாக ஒரு விரிவான அத்தியாயம் இருந்தது. இதேபோல், பன்னிரண்டாவது நிதி ஆணையம் பேரிடர் மேலாண்மையின் நிதி ஏற்பாடுகளை ஆய்வு செய்ய உரிமைக் கட்டளை இடப்பட்டது. 23 டிசம்பர் 2005 அன்று, இந்திய அரசு, பேரிடர் மேலாண்மை சட்டம் இயற்றியது. இதன் அடிப்படையில், பிரதமர் தலைமையில் தேசியப் பேரிடர் மேலாண்மை ஆணையம் அமைக்கப்பட்டது.  

## தேசியப் பேரழிவு மீட்புப் படை
தேசியப் பேரிடர் மேலாண்மை ஆணையதின் கீழ் தேசியப் பேரழிவு மீட்புப் படை அமைக்கப்பட்டுள்ளது. உடனடி மீட்பு நடவடிக்கைக்காக நாடு முழுவதும் 10 பட்டாலியன் படைகள் தயார் நிலையில் வைக்கப்பட்டுள்ளன. இப்படையில் பயிற்சி பெற்ற வீரர்கள் மொத்தம் 10,400 பேர் உள்ளனர். அதில் ஒரு பட்டாலியன் தமிழகத்தில் அரக்கோணத்திலும் அமைக்கப்பட்டுள்ளது.  

| நகரம் | மாநிலம் |  |
| --- | --- | --- |
| காசியாபாத் | உத்தரப் பிரதேசம் |  |
| பட்டியாலா | பஞ்சாப் |  |
| கொல்கத்தா | மேற்கு வங்காளம் |  |
| குவஹாத்தி | அசாம் |  |
| கட்டாக் | ஒடிசா |  |
| அரக்கோணம் | தமிழ்நாடு |  |
| புனே | மகாராட்டிரம் |  |
| காந்திநகர் | குசராத்து |  |
| பட்னா | பீகார் |  |
| குண்டூர் | ஆந்திரப் பிரதேசம் | } |

## குறைநிறை காணல்
2008-ல் அமைக்கப்பட்டதிலிருந்து 2012 வரை இந்த ஆணையத்தின் தேசிய செயற்குழு ஒரு முறைகூடக் கூடியதில்லை என்று இந்தியத் தலைமைக் கணக்குத் தணிக்கையாளர் தனது 2013 அறிக்கையில் குற்றம் சாட்டினார் .தேசிய அமைப்பின் கீழ் ஒவ்வொரு மாநிலத்திலும் பேரிடர் மேலாண்மை ஆணையங்கள் ஏற்படுத்த வேண்டும் என்று சட்டம் இயற்றப்பட்டது. ஆனால் பீகார், குஜராத், ஒடிசா உட்பட ஏழு மாநிலங்களைத் தவிர,வேறு எந்த மாநிலத்திலும் இந்த ஆணையம்கூட அமைக்கப்படவில்லை என்கிறது இவ்வறிக்கை. எல்லா மாநிலங்களிலும் பேரிடர் வந்தால் அதைச் சமாளிப்பதற்கான தனிப் படை அமைக்கப்பட வேண்டும் என்பது சட்டம். இதை ஒரு மாநிலம்கூடச் செய்யவில்லை. தணிக்கை அறிக்கை வந்து ஓராண்டு ஆகியும் எந்த நடவடிக்கையும் இல்லாத நிலையில், செப்டம்பர் 2013இல் உச்ச நீதிமன்றத்தில், தொண்டு நிறுவனங்களால் ஒரு பொது நல வழக்கு போடப்பட்டது. இந்த வழக்கை விசாரணைக்கு எடுத்துக்கொண்ட நீதிமன்றம் ஒன்றிய அரசு, உத்தராகண்ட், ஆந்திரம், குஜராத், ஒடிசா, மகாராஷ்டிரம், ராஜஸ்தான் மேற்கு வங்கம் , தமிழகம் ஆகிய மாநில அரசுகள், தேசிய ஆணையம் ஆகியவற்றுக்கு நோட்டீஸ் அனுப்பியது.  

## இதனையும் காண்க
- பேரிடர் மேலாண்மைச் சட்டம், 2005
- தேசியப் பேரிடர் மேலாண்மை நிறுவனம்
- தமிழ்நாடு பேரிடர் மேலாண்மை ஆணையம்
# புள்ளிப்புலிகளும் ஆட்டின்குட்டியும்



**புள்ளிப்புலிகளும் ஆட்டின்குட்டியும்** ஒரு மலையாளத் திரைப்படம் ஆகும். இத்திரைப்படம் லால் ஜோசின் இயக்கத்தில், 2013 ஆகஸ்டில் வெளியானது.குஞ்சாக்கோ போபன், நமிதா பிரமோத் ஆகியோர் முன்னணி வேடங்களில் நடித்துள்ளர். இந்தத் திரைப்படத்தின் திரைக்கதையை சிந்துராஜன் எழுதியுள்ளார்.  

## நடிப்பு
- குஞ்சாக்கோ போபன் -சக்காட்டுதறயில் கோபன்/சக்க கோபன்/ஆடு கோபன்
- நமிதா பிரமோத் -கைனகரி ஜயஸ்ரீ
- இர்ஷாத் -சக்க மணியன்
- ஷிஜு -சக்க விஜயன்
- ஜோஜு ஜோர்ஜ் -சக்க சுகு
- ஷம்மி திலகன் -குரியச்சன்
- சுராஜ் வெஞ்ஞாறமூடு -மாமச்சன்
- ஹரிஸ்ரீ அசோகன் சுசீலன்
- அனுஸ்ரீ -கொச்சுறாணி
- சிவஜி குருவாயூர் -கப்யார்
- தினேஷ் நாயர் -வக்கீல் அசோகன்
- சுபீஷ்- பாபு
- சாலி பால -எஸ்.ஐ. ஜோர்ஜ்ஜ்
- கே. பி. எ. சி. லளிதா -மாதவி
- பிந்து பணிக்கர் -கைனகரி ரேவம்மா
- ரீனா பஷீர் -லிசி
- சீமா ஜி. நாயர் -விமலா
- பொன்னம்மை பாபு -கப்யாருடெ மனைவி
- தெஸ்னி கான் -ஜலஜா
- அஞ்சனை -ரமணி

## பாடல்கள்
வயலார் சரத்சந்திரவர்மா இதற்கு இசையமைத்துள்ளார்.  
| பாடல் | பாடியோர் |  |
| --- | --- | --- |
| 1 | "ஒற்றத்தும்பி" | சங்கர் மகாதேவன், கே. எஸ். சித்ரா |
| 2 | "செறு செறு" | அப்சல், விது பிரதாப், ஸ்ரீ சரண் |
| 3 | "கூட்டி முட்டிய" | நஜிம் அர்ஷாத், சுஜாதா மோகன் |
| 4 | "ஹைலச ஹைலச" | நிகில் மாத்யு, பிராங்கோ |
| 5 | "புள்ளிப்புலிகள்" | வர்சா ரஞ்சித் |
# கேரளோல்பத்தி



**கேரளோல்பத்தி** என்னும் பழைமையான நூல் கேரளத்தின் வரலாற்றைப் பற்றிக் கூறுவதாகும். இதன் பொருள் (கேரள உள்பத்தி) கேரளத்தின் மூலம் என்பதாகும். இதை துஞ்சத்து இராமானுசன் எழுத்தச்சன் எழுதினார் என்று சங்குண்ணி மேனன் கூறுகிறார். கேரள மகாத்மியம் என்ற சமசுகிருத நூலின் விரிவாக்கம் போன்றது. துணை புராணங்கள் என்னும் வகையில் சேர்க்கப்பட்டுள்ளது.  

இது நம்பூதிரி சமுதாயத்தினரின் முன்னோர் பற்றிக் கூறுகிறது. ஹெர்மன் குண்டர்ட் இதை அச்சு வடிவில் கொண்டு வந்து வெளியிட்டார்.  

## உள்ளடக்கம்
இது மூன்று பாகங்களை கொண்டது.  
1. பரசுராமனின் காலம்  
2. பெருமாக்கன்மாரின் காலம்  
3. தம்புராக்கன்மாரின் காலம்
# புத்தகம் (திரைப்படம்)


**புத்தகம்**, சனவரி 14 2013 அன்று வெளியான இந்தியத் தமிழ் திரைப்படம். இதனை விஜய் ஆதிராஜ் இயக்கினார்.  

## நடிப்பு

- சத்யா
- ஜகபதி பாபு
- இராகும் பிரீத் சிங்
- சஞ்சய் பாரதி
- ரச்சனா மௌரியா
# பத்தாயிரம் கோடி (திரைப்படம்)


**பத்தாயிரம் கோடி**, சனவரி 25 2013 அன்று வெளியான இந்தியத் தமிழ் திரைப்படம். இதனை வி. ஸ்ரீனிவாச சுந்தர் இயக்கினார்.  

துரூவ் பந்தாரி என்பவர் கதாநாயகனாகவும், மாதலசா சர்மா என்பவர் கதாநாயகியாகவும் நடித்துள்ளார்கள். நகைச்சுவை நடிகரான விவேக் முக்கிய கதாப்பாத்திரத்தில் நடித்துள்ளார்.  

## நடிப்பு

- துரூவ் பந்தாரி
- மாதலசா சர்மா
- விவேக்

## ஆதாரங்களும் மேற்கோள்களும்
# விளம்பரம் (திரைப்படம்)


**விளம்பரம்** (*Vilambaram*) என்பது 2019 ஆண்டு வெளியான இந்திய தமிழ் திரைப்படம் ஆகும். இதனை கே. ஏ. சூர்யாநிதி இயக்குயுள்ளார். விளம்பரம் தான் அபிநய் வட்டி நடிக்க ஒப்பந்தமான முதல் தமிழ் படம் ஆகும். 2012 ஆம் ஆண்டின் பிற்பகுதியிலும் 2013 ஆம் ஆண்டின் முற்பகுதியிலும் கோலாலம்பூர் மற்றும் புத்ராஜெயாவில் படம் எடுக்கப்பட்டது, நடிகைகள் ஐரா மற்றும் ஐஸ்வர்யா ராஜேஷ் ஆகியோரும் நடிகர்களுடன் இணைந்தனர். இப்படத்தில் ராஜேஷ் ஒரு கவர்ச்சியான கேரக்டரில் நடித்தார்.  

## நடிப்பு
- அபினய்
- ஸ்ரீ ஹைரா
- ஐஸ்வர்யா
- தம்பி ராமய்யா
- புவனா
- பெஞ்சமின்

## பாடல்கள்

ஜூன் 15, 2013 அன்று விளம்பரம் படத்தின் பாடல்கள் வெளியானது. மொத்தம் 5 பாடல்கள் இந்த பாடல் தொகுப்பில் இடபெற்றுள்ளன.
# மலையாளக் கணிமை

கணினிகளில் மலையாளத்தில் செயல்களை செய்தலை மலையாளக் கணிமை என்பர். கணினிகளில் பயன்படுத்தப்படும் மலையாள மென்பொருட்கள்,  
மலையாள எழுத்துருக்கள், நிரல்வரிகள் உட்பட ஆங்கிலத்தில் என்னென்ன செய்யமுடியுமோ அவை அனைத்தையும் மலையாளத்தில் செய்தலை மலையாளக் கணிமை என்பர். சுவதந்தர மலையாளம் கம்ப்யூட்டிங் என்னும் குழுமம் இதனைத் தன் இலக்காகக் கொண்டுள்ளது.  

## காண்க
- தமிழ்க் கணிமை
# சக்‌ஷுமதி

பார்வையற்றோருக்கு உதவும் வகையில் திருவனந்தபுரத்தை மையமாக இயங்கி வரும் தொண்டுநிறுவனம் ** சக்‌ஷுமதி **. (சமஸ்கிருதத்தில் சக்‌ஷு என்றால் *கண்* , மதி என்றால் *அறிவு* என்று அர்த்தம்).  

2011-ம் ஆண்டு தொடங்கப்பட்ட இந்நிறுவனத்திற்கு தலைமை தாங்குபவர் கேரள சாஸ்திர சாகித்திய பரிஷத் (அறிவியல் - இலக்கிய) அமைப்பின் முன்னாள் தலைவர் வீ. கே. தாமோதிரன் ஆவார்.  

பார்வையற்றோருக்காக பல்வேறு கருத்தரங்கங்களும் பயிற்சி முகாம்களும் இந்நிறுவனத்தால் நடத்தப்பட்டு வருகிறது. 2013 விஜயதசமி அன்று சக்‌ஷுமதியின் தலைமையில் பார்வையற்ற மாணவர்கள் பிரெயில் முறையில் எழுத்துக்களை படித்து கல்வியைத் தொடங்கினர்.  

## சேவைகள்
- பார்வையற்றோருக்காக DAISY (Digital Accessible Information System) வடிவில் புத்தகங்கள் வெளியிடுதல்
- பார்வையற்றோருக்காக சர்வதேச நாடுகளில் இருந்து DAISY வடிவிலான புத்தகங்களை வரவழைத்தல்
- DAISY வடிவிலான புத்தகங்கள் மற்றும் கல்விக்கு தேவையான கருவிகளை தயாரிப்பத்ற்கான பயிற்சி அளித்தல்
- பார்வையற்றோருக்கு தொழில் பயிற்சி அளித்தல்.

## மேற்கோள்
# வார்ப்புரு:நெடுங்குழு 15 தனிமங்கள்


|-  
! colspan=2 | ↓&nbsp;<small>கிடை வரிசை</small>  
|-  
! 2  
|-  
! 3  
|-  
! 4  
|-  
! 5  
|-  
! 6  
|-  
! 7  
|-  
---
*Legend*<>  
**synthetic element**

| Atomic number color:
<span>red=gas</span>,&nbsp;<span>black=solid</span> | }</> |
| --- | --- |
<noinclude>  

</noinclude>
# மட்டக்குளி



**மட்டக்குளி** (*Mattakkuliya*, என்பது இலங்கையின் மேற்கு மாகாணத்தில் உள்ள கொழும்பு மாநகரின் ஒரு புறநகர்ப் பகுதியாகும். இப்பகுதி *கொழும்பு 15* என அழைக்கப்படுகிறது. கொழும்பு வடக்கு தேர்தல் தொகுதியில் இது அமைந்துள்ளது.  

## பாடசாலைகள்
- சேர். ராசிக் பரீட் முஸ்லிம் வித்தியாலயம், மட்டக்குளி

## கோயில்கள்
- மட்டக்குளி புனித மரியாள் ஆலயம்
# வார்ப்புரு:தகவற்சட்டம் தனிம அட்டவணைக் குழு/தலைப்பு

=0 cellspacing=2 cellpadding=0  
! colspan=2 | }  
|-  
| colspan=2 | }}</div>  
|-  
| colspan=2 |  
| } |  |  |
| --- | --- | --- |
| தனிமம் வாரியாகப் பெயர் | } |  |
| CAS குழு எண் (அமெரிக்க) | } |  |
| பழைய IUPAC எண் (ஐரோப்பிய) | } | } |
---
<noinclude>  

</noinclude>
# சுவதந்தர மலையாளம் கம்ப்யூட்டிங்


**சுவதந்தர மலையாளம் கம்பியூட்டிங்** என்பது மலையாளத்தில் கட்டற்ற இலவச மென்பொருட்களை உருவாக்குவதை நோக்கமாகக் கொண்ட இயக்கமாகும். இது  
இலவச மென்பொருட்களுடன், மொழிக் கணிமையை முன்னிறுத்தி செயல்படுகிறது.  

### மெட்பொருட்கள்
- லலிதா - மலையாள கீபோர்ட் (XKB).
- சுவனலேக - ஒலிபெயர்ப்புவழி உள்ளீட்டுக் கருவி
- மொழி - உள்ளீட்டுக் கருவி
- சுலேக - உரை திருத்தக் கருவி
- சுவனலேக புக்மார்க்லெட் - பயர்பாக்சு உலாவியில் பயன்படுத்தக் கூடிய நீட்சி, புத்தகக் குறிகளுக்கானது
- ஆஸ்பெல் மலயாளம் - மலையாள எழுத்து சோதனைக் கருவி
- பய்யன்ஸ் - ஆஸ்கி பான்ட்டிலுள்ள எழுத்துகளை யூனிகோடு எழுத்துருக்களாக மாற்றும் கருவி

### எழுத்துருக்கள் (பான்ட்டுகள்)
- மீரா - யூனிக்கோடில் இயங்கக்கூடிய எழுத்துரு
- த்யுதி - அலங்கார எழுத்துவகை கொண்ட யூனிக்கோடு எழுத்துரு
- க்னு/லினக்சு பயன்படுத்தும் மற்றொரு பிளாட்பாரம் கே.டி.இ.யின் மலையாள மொழிபெயர்ப்பு. .

## இணைப்புகள்
- தளம்
- சுவதந்தர மலையாளம் கம்ப்யூட்டிங்
- SMC விக்கி
- சுவதந்தர மலையாளம் கம்ப்யூட்டிங் மெயிலிங் லிஸ்ட்
# நெடுங்குழு 15 தனிமங்கள்


**நெடுங்குழு 15 தனிமங்கள்** அல்லது **நிக்டொஜென்சு** தனிம அட்டவணையின் நெடுங்குழு பதினைந்தில் உள்ள தனிமங்களைக் குறிக்கும். இந்த நெடுங்குழு **நைட்ரசன் தொகுதி** என்றும் அழைக்கப்படுகின்றது. இந்நெடுங்குழுவில் நைட்ரசன் (N), பாசுபரசு (P), ஆர்சனிக் (As), அந்திமனி (Sb), பிசுமத் (Bi) மற்றும் உன்னுன்பென்டியம் (Uup) ஆகிய தனிமங்கள் உள்ளன.  

| Z | தனிமம் | ஒரு கூட்டில் உள்ள எதிர்மின்னிகள் |
| --- | --- | --- |
| 7 | நைட்ரசன் | 2, 5 |
| 15 | பாசுபரசு | 2, 8, 5 |
| 33 | ஆர்சனிக் | 2, 8, 18, 5 |
| 51 | அந்திமனி | 2, 8, 18, 18, 5 |
| 83 | பிசுமத் | 2, 8, 18, 32, 18, 5 |
# 2007 சீனச் செயற்கைக் கோள் தகர்ப்பு ஏவுகணைச் சோதனை

**2007 சீனாவின் செயற்கைக் கோள் தகர்ப்பு ஏவுகணைச் சோதனை** (2007 Chinese anti-satellite missile test) ஜனவரி மாதம் 11 ஆம் தியதி 2007 ஆம் ஆண்டு சீனாவால் நடத்தப்பட்டது. சீனாவின் காலநிலை அறியும் செயற்கைக்கோளான (Chinese weather satellite) எஃப் ஒய்-1சி (FY-1C) எனும் *பெங்குயின்* (Fengyun) வகைச் செயற்கைக்கோள் சீனாவால் ஏவுகணை மூலம் தகர்க்கப்பட்டது. இச்செயற்கைக் கோளானது பூமியிலிருந்து 537 கிலோமீட்டர்கள் தொலைவில் அமைந்திருந்தது. இதன் எடை 750 கிலோகிராம்கள் ஆகும்.  

## தகர்ப்பு ஏவுகணை
செயற்கைக் கோளைத் தகர்த்த ஏவுகணை (kinetic kill vehicle) வினாடிக்கு 8 கிலோமீட்டர்கள் எனும் வேகத்தில் சென்று தாக்கியது.இந்த ஏவுகணை சீனாவின் சிசாய் ஏவுதளத்திலிருந்தோ அல்லது அதற்கு அருகிலிருந்தோ ஏவப்பட்டது. இந்த ஏவுகணை பல்லடுக்கு திட எரிபொருள் ஏவுகணை ஆகும்.  

## அறிவிப்பு
ஏவியேசன் வீக் & இசுபேச் டெக்னாலசி இதழ் (*Aviation Week & Space Technology magazine*) இச்சோதனையைப் பற்றிய முதல் செய்தியை வெளியிட்டது. பின்னர் சனவரி மாதம் 18 ஆம் தியதி 2007 ஆம் ஆண்டு அமெரிக்கப் பாதுகாப்பு சபை இச்சோதனையை உறுதி செய்தது. முதலில் சீன அரசு இச்சோதனை தொடர்பாக வெளிப்படையாக எதையும் அறிவிக்கவில்லை. பின்னர் சனவரி மாதம் 23 ஆம் தியதி 2007 ஆம் ஆண்டு சீன வெளியுறவுத் துறை அமைச்சு இச்சோதனை நடத்தப்பட்டதை உறுதி செய்தது. மேலும் இச்சோதனையைப் பற்றி சப்பான் மற்றும் பிற நாடுகளுக்கு முன்னரே தகவல் தெரிவித்ததாகவும் அறிவித்தது.
# அத்தார் ஜமாத் மஸ்ஜித்



**அத்தார் ஜமாத் மஸ்ஜித்** ( ; ; *The Big Mosque* என்றும் அழைக்கபடுகிறது) இந்தியாவில் தமிழ்நாட்டில் கோயம்புத்தூரில் நகர் மண்டலம்(டவுன்ஹால்) பகுதியில் ஒப்பணக்கார வீதியில் அமைந்துள்ளது.இது கோயமுத்தூரின் பழமையான மற்றும் மிகப் பெரிய மசூதி ஆகும். இது இந்நகரின் வரலாற்றுக்கு ஒரு சாட்சியாக உள்ளது.  

## வரலாறு மற்றும் கட்டுமானம்

திருநெல்வேலியிலிருந்து வந்த அத்தர் என்ற வாசனை வியாபாரிகள், இந்த நினைவுச்சின்ன கட்டமைப்பை கட்டினார்கள். அந்த கட்டுமானம் நிறைவடைய 44 ஆண்டுகள் பிடித்தன. கட்டுமான பணிகள் 1860 ஆம் ஆண்டில் தொடங்கி 1904 ஆம் ஆண்டில் முடிவடைந்தது. இந்த வலுவான கட்டமைப்பை சுண்ணாம்பு மற்றும் வெள்ளை முட்டைகளைப் பயன்படுத்தி பளபளப்பான வடிவத்தில் கட்டப்பட்டது. அங்கு திறந்த முற்றத்தில் தொழுகை கூடங்கள் அமைக்க பாதுகாப்பாக முகப்பினால் மூடப்பட்டிருக்கும். தென்கிழக்கு மூலையில் ஒரு சிறிய நூலகம் மற்றும் ஒரு மூடப்பட்ட சடங்கோடுகூடிய குளம் ஒன்று உள்ளது. ரம்ஜான் மாதத்தில் நோன்பு கஞ்சி தயார் செய்ய ஒரு சமையலறை உள்ளது. நடைபாதை வியாபாரிகள் தமது வண்ணமயமான தாயத்துக்கள் மற்றும் வழிபாட்டு பொருட்களை கொண்டு நுழைவாயிலில் விற்பனை செய்வார்கள்.  

கலை மற்றும் கலாச்சார பாரம்பரிய இந்திய தேசிய அறக்கட்டளையின் படி (INTACH), குவிந்த கூரைகள் போன்ற மண்டபத்தில் இரண்டு மினார்கள், வடக்கு மற்றும் தெற்கு பக்கங்களிலும், 85 அடி உயரம் உள்ளது. இந்த வெள்ளி குவிமாட ஜோடி டவுன் ஹால் பகுதியில் மேகம் தொடும் காட்சியாக அமைந்துள்ளது. இவை சுவர்க்கத்தின் வாயில்கள் (ஜன்னா) எனவும் கொள்ளலாம். வரைபடிந்த கண்ணாடி மற்றும் மேலே நான்கு பள்ளி மினார்களை கொண்டும் வாயில்கள் அமைந்துள்ளது. வெள்ளிக்கிழமை அன்று சுமார் 2000 மக்கள், வழிபாடு செய்ய இந்த இஸ்லாமிய இறை இல்லம் அமைந்துள்ளது.  

## தர்கா
இந்த மசூதி 1850ல் இறந்த ஒரு முஸ்லீம் மத போதகர் ஹஸ்ரத் ஜம்ஷா வலியுல்லாஹ்(Jamesha Waliullah), நினைவாக கட்டப்பட்டது. இது பெரிய கடைத் தெருவில் மசூதியின் தெற்கு பக்கத்தில் உள்ளது. முஸ்லிம் அல்லாதவர்களும் இங்கு வழிபாடு செய்கிறார்கள். இந்தத் தெரு அமைந்துள்ள இடம் பள்ளி நிர்வாகிகளால் மாநகராட்சிக்கு நன்கொடையாக அளிக்கப்பட்டதாகும். இது இன்று நகரின் முக்கிய வணிக மையமாக வளர்ந்துள்ளது.  

## ஜமாத்தின் வாரிசுகள்
இந்த ஜமாத்தில் திருநெல்வேலியில் இருந்து 1850ல் குடிபெயர்ந்த 52 குடும்பத்தினர் உறுப்பினர்களாக உள்ளனர். மொத்தம் 1355 நபர்கள் உறுப்பினர்களாக உள்ளதாக ஜமாத்தின் முன்னோர்கள் கூறுகிறார். இந்த ஜமாத்தினால் தேர்ந்தெடுக்கப்படும் செயற்குழுவினால் இப்பள்ளி,பெரிய கடைத்தெருவில் உள்ள ஜாமேஷா வலியுல்லா தர்கா, திருச்சி சாலையில் அமைந்துள்ள அசரத் ஜங்கள் பீர் தர்கா மற்றும் கோவை சந்திப்பு நிலையத்திற்கு பக்கத்திலுள்ள மையவாடி போன்றவை நிர்வகிக்கப்படுகின்றன. மேலும் ஜமாத்தின் சார்பாக மூன்று பள்ளிக்கூடங்கள் நடத்தப்படுகின்றன, இவற்றில் 1200 மாணவர்கள் பயில்கின்றனர். ஜமாத்தின் நிர்வாகிகள் தேர்தல் மூலம் தேர்ந்தெடுக்கப்படுகின்றனர். இதற்கான தகுதியுள்ள வாக்காளர்களின் பட்டியலை ஜமாத் முழுவிவரங்களுடன் பராமரிக்கிறது. இந்த தேர்தல் முறையானது 1920 முதல் பின்பற்றப்பட்டு வருவதை நீதிமன்ற ஆவணங்கள் உறுதி செய்கின்றன.  

சிறப்பு தொழுகை நாட்களில் இங்கு 3000 நபர்கள் வரை தொழுகையில் கலந்து கொள்கின்றனர்.
# ஆல்பா-7


**ஆல்பா-7** (ஏ7) என்பது சோனி நிறுவனத்தால் தயாரிக்கப்பட்ட நகர்பேசியில் பொருத்தப்படும் ஒரு எண்முறை ஒளிப்படக்கருவி ஆகும். இது கண்ணாடியற்ற ஒரு ஒளிப்படக்கருவியாகும். இதன் படத்துணக்குத் திறன் 36.4 மெகாப்படப்புள்ளிகள் கொண்டதாகும்.  

இதுவே உலகிலேயே சிறிய மற்றும் மெல்லிய சட்டம் முழுதும் இடமாற்றியமைத்துக் கொள்ளக்கூடிய ஆடிகள் கொண்ட ஒளிப்படக்கருவியாகும். இதில் ஒலி அதிர்வெண் ஏற்கும் விதமாக பையான்ஸ் எக்ஸ் செயலி பொருத்தப்பட்டுள்ளது. இது உயர் துல்லியம் மற்றும் நொடிக்கு அறுவது படச்சட்ட காணொளி பதிப்பிக்கும் திறன் கொண்டவை. ஒய்-ஃபை, புலமருகில் தொடர்பியல் மற்றும் தூசி, ஈரத்தன்மை எதிர்ப்பு போன்ற பண்புகள் கொண்டவையாகும்.  

9 பொத்தான்களும், 46 செயலாக்கங்களும் கொண்டதாக அமைப்பட்டிருக்கிறது.
# செலுத்து வாகனம்

செலுத்து வாகனம்]]  
**ஏவூர்தி** *(Launch vehicle)* அல்லது **செலுத்து வாகனம்** என்பது செயற்கைக்கோள்களை [புவி|[பூமி]]யிலிருந்து விண்வெளிக்கு எடுத்துச் செல்லும் வாகனம் ஆகும். இவ்வாறு எடுத்துச் செல்லும் செயற்கைக்கோள்கள் பெரும்பாலும் புவியின் வட்டப்பாதையில் நிறுத்தப்படுகின்றன. இத்தகைய ஏவூர்திகள் அதற்கென வடிவமைக்கப்பட்ட ஏவுதளத்தில் இருந்து செலுத்தப்படுகின்றன. ஏவுதளத்தில் ஏவூர்திக்கென சிறப்புக் கட்டுமாகஏர்பாடு செய்யப்பட்டிருக்கும். இந்த ஏவூர்தி பெரும்பாலும் இரண்டு நிலைகளைக் கொண்டதாக இருக்கும். சிலநேரங்களில் நான்கு நிலைகளைக் கொண்டதாகவும் இருக்கும். பெரும்பாலான ஏவூர்திகள் ஒரு முறை பயன்படுத்துபவையாக இருக்கும். ஏனெனில் செயற்கைக்கோள்களை அதன் வட்டப்பாதையில் உந்தித் தள்ளியபின் கீழே பூமியை நோக்கி விழும் ஏவூர்தி புவியின் வளிமண்டலத்துடனான உராய்வினால் அதன் பாகங்கள் எரிந்துவிழும். ஆனால் மறுமுறையும் பயன்படுத்தும் வகையிலான ஏவூர்திகளும் வடிவமைக்கப்படுகின்றன. சில ஏவூர்திகளில் *மிகைஉந்திகளும்* (Boosters) இணைக்கப்பட்டிருக்கும்.  

## வகைகள்
### ஏவுதள அமைவிடம்
ஏவுதள அமைவிடத்தைப் பொறுத்து இத்தகைய கஏவூர்திளை மூன்றாக வகைப்படுத்தலாம்.  
- நிலத்திலிருந்து ஏவப்படுவது
- கடலிலிருந்து ஏவப்படுவது
- வானிலிருந்து ஏவப்படுவது.
### உருவத்தைப் பொறுத்து

ஏவூர்தி உருவத்தைப் பொறுத்தும் வகைப்படுத்தலாம்.  
- ஒலி செலுத்துவாகனம் (Sounding rocket) - இவை மிகக்குறைவான எடையுடைய ஆராய்ச்சிச் செயற்கைக்கோள்களை எடுத்துச் செல்கின்றன.
- சிறிய செலுத்து வாகனம் (Small lift launch vehicle) - இவை அதிகபட்சமாக 2,000 கிலோகிராம்கள் எடையுள்ள செயற்கைக் கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
- நடுத்தர செலுத்து வாகனம் (Medium lift launch vehicle) - இவை 2,000 கிலோகிராம்கள் முதல் 20,000 கிலோகிராம்கள் எடையுள்ள செயற்கைக்கோள்களை பூமியின் தாழ் வட்டப்பாதையில் நிலை நிறுத்தப் பயன்படுகின்றன.
## விதிகள்
சர்வதேச விதிகளின் படி செலுத்து வாகனத்தின் உரிமையாளரான நாடு, இச்செலுத்து வாகனத்தால் ஏற்படும் எல்லாவித விபத்துகளுக்குப் பெறுப்பேற்க வேண்டும் என வரையறுக்கப்பட்டுள்ளது.
# தறுவாய் கட்டுப்பாடு


**தறுவாய் உந்துக் கட்டுப்பாடுகள்** (Phase fired controllers) அல்லது **தறுவாய் வெட்டல்** (phase cutting) என்பது மாறுதிசை மின்னோட்ட அழுத்தங்களுக்கும் கொடுக்கப்படும் மின்திறனை கட்டுப்படுத்தும் துடிப்பு அகல குறிப்பேற்றத்தின் ஒரு செயல்முறையாகும். இது வளிம மும்முனையத் திரிதடையம், சிலிக்கான் கட்டுப்பாட்டு திருத்தி, மாறுதிசை மின்னோட்ட மும்முனையம், அல்லது பிற வாயில் கொண்ட இருமுனைய மின்னணுக்கருவிகள் மூலம் முன்னறிந்து கொள்ளப்பட்ட தறுவாயில் கொடுக்கப்பட்ட அலைவடிவம் கடப்பதை மாற்றுவதன் மூலம் இயங்குகிறது.
# வலைவாசல்:கணினியியல்/தொடர்புடைய வலைவாசல்கள்

<div>  

<div id:"தொடர்புடைய வலைவாசல்கள்"></div>  
| கணிதம்
rect 0 0 1000 500 கணிதம்
desc </imagemap></div> | :தொழில்நுட்பம்
rect 0 0 1000 750 :தொழில்நுட்பம்
desc </imagemap></div> | அறிவியல்
rect 0 0 1000 750 அறிவியல்
desc </imagemap></div> | மின்னணுவியல்
rect 0 0 1000 500 மின்னணுவியல்
desc </imagemap></div> |  |
| --- | --- | --- | --- | --- |
| **கணிதம்** | **தொழில்நுட்பம்** | **அறிவியல்** | **மின்னணுவியல்** | }<noinclude> </noinclude> |

</div>
# வலைவாசல்:கணினியியல்/உங்களுக்குத் தெரியுமா



| <div>**...முன்மொழிய**</div> | <div>
**மேலும் படிக்க...**
</div> | }<noinclude> |
| --- | --- | --- |
---
<></>  

## பயன்பாடு
இந்த “உங்களுக்குத் தெரியுமா..” வின் துனைப் பகுப்புகள் என்ற வார்ப்புருவின் மூலம் தன்னியக்கமாக தேர்ந்தெடுக்கப்படுகின்றன.  

## DYK list

## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# தி சைலன்சு (திரைப்படம்)


**தி சைலன்ஸ்** (The Silence) என்பது ஈரானியத் திரைப்படம் ஆகும். ஈரானியரான முஹ்சின் மக்மல்பஃப் இயக்கி 1998இல் வெளியான திரைப்படம் இது. இத்திரைப்படத்தின் கதை தஜகிஸ்தானில் நடப்பதாகக் காட்டப்பட்டிருக்கும்.  

ஒரு பார்வையற்ற சிறுவன் தனது குடும்பத்திற்காகச் சம்பாதிக்கிறான். ஆனால் சுற்றுப்புறங்களில் அவன் கேட்கும் இனிய குரல்கள், இனிய ஒலிகள் மற்றும் இசையால் கவரப்படுகிறான். அவனால் அவனால் சரியாக வேலை செய்ய முடியவில்லை.  
இதனால் அவன் சந்திக்கும் பிரச்சனைகளை இத்திரைப்படம் பேசுகிறது.  

## கதை
*குர்ஷித்* தஜ்கிஸ்தானில் ஆற்றங்கரையிலிருக்கும் ஒரு வீட்டில் தன் அம்மாவுடன் வசிக்கிறான். வீட்டின் உரிமையாளர் ஒவ்வொரு நாளும் வந்து வீட்டு வாடகையைக் கேட்கிறார். வாடகை கொடுக்கவில்லையெனில் வீட்டைக் காலி செய்ய வேண்டும் என எச்சரிக்கிறார் அவர். கண் தெரியாக குர்ஷித்திற்கு இசைக்கருவி கம்பிகளின் ஸ்வரத்தை சரி செய்யும் (tuning musical instruments) அபாரத் திறமை இருக்கிறது. இசைக் கருவிகள் (தம்புரா) செய்யும் ஒரு பட்டறையில் குர்ஷித்தும் அவனது தோழி நதீராவும் வேலை பார்க்கின்றனர். குர்ஷித் இசையின் ஸ்வரங்களையே எப்போதும் நினைத்துக் கொண்டிருக்கிறான். எப்பொழுதெல்லாம் மிகச் சிறந்த இசைக் கலைஞர்களின் பாடலையோ அல்லது இசைக் கருவிகளின் மீட்டலையோ கேட்க நேர்கின்றதோ அப்போதெல்லாம் அதனால் கவனம் சிதறி அவர்களையே தொடர்ந்து செல்கிறான். பின்னர் பாதை தவறிவிடுவதால் அடிக்கடி அவனால் குறித்த நேரத்திற்குள் வேலைக்குச் செல்ல இயலவில்லை. இசையின் மீதான ஆர்வத்துக்கும் வாழ்வின் போராட்டத்திற்கும் இடையே குர்ஷித் அல்லாடுவதையே இத்திரைபடம் காட்டுகிறது.  

இஸ்லாத்தில் இசை தடுக்கப்பட்டதாகக் கருதப்படுகிறது. ஆனாலும் ஈரான், தஜகிஸ்தான் போன்ற நாடுகளில் வாழும் சூஃபி முஸ்லிம்கள் இசையுடன் பெரிதும் தொடர்பு கொண்டவர்களாக இருப்பதை இப்படம் மையமாகக் கொண்டு நகர்கிறது.  

## குறியீடுகள்
இத்திரைப்படம் சூஃபியிசம் குறியீடுகளால் நிரம்பியது. பயன்படுத்தப்பட்ட இசை, படத்தில் வரும் காட்சிகள் என ஒவ்வொன்றும் குறியீடுகளால் ஆனது. உடைந்த கண்ணாடித் துண்டு, ஆறு, இறுதிக் காட்சியில் குர்ஷித்தின் உடலில் மேலே இருந்து விழும் வெளிச்சம் என சூஃபியிசக் குறியீடுகள் படம் எங்கும் இருக்கின்றன.  

## இசை
இப்படத்தில் இசையும் முக்கியப் பங்கு வகிக்கிறது. இறுதிக் காட்சியில் பீத்தோவனின் சிம்பொனி 5 இசை பயன்படுத்தப்பட்டிருக்கும்.  

## நடிகர்கள்
- குர்ஷித்தாக - தமினே நோர்மோடோவா (Tahmineh Normatova)
- குர்ஷித்தின் தோழி நதீராவாக - நதீரா அப்டிலாயேவா (Nadereh Abdelahyeva)
- குர்ஷித்தின் அம்மாவாக - கோப்பிய் சியாடோலாகேவா (Goibibi Ziadolahyeva)
# வெளியீடு மின்மறுப்பு


**வெளியீடு மின்மறுப்பு** (output impedance), **மூல மின்மறுப்பு** (source impedance) அல்லது **உள்ளார்ந்த மின்மறுப்பு** (internal impedance) என்பது மின்னெதிர்ப்பு (மின்தடை), மின்தூண்டம் மற்றும் மின்தேக்கம் ஆகியவற்றினால் ஒரு குறிப்பிட்ட அதிர்வெண்ணில் வெளியீடு முனையத்தில் செல்லும் மாறுதிசை மின்னோட்டத்தை மறுத்தளிப்பதாகும். மறுபடியும் வெளியீடு முனையங்களைப் பார்த்தால், இது தெவினின் நிகர் மின்மறுப்பாக இருக்கிறது.  

திரிதடையம் போன்ற நேரியலற்ற கருவிகளில், வெளியீடு மின்மறுப்பு என்னும் சொல் பெரும்பாலும் சிறு அலைவீச்சு குறிகையினால் ஏற்படும் விளைவுகளைக் குறிக்கிறது. மேலும் அது திரிதடையத்தின் சார்வுப் புள்ளியுடன் மாறுகின்றது.
# ரம்மி (2014 திரைப்படம்)



***ரம்மி***, 2014 சனவரி 31 ல் வெளிவந்த ஓர் தமிழ்த் திரைப்படம் ஆகும். விஜய் சேதுபதி, காயத்ரி, ஐசுவர்யா ஆகியோர் நடித்திருக்கும் இத்திரைப்படத்தினை க.பாலகிருஷ்ணன் இயக்குகிறார். மேலும் பீட்சா படத்தின் நாயகியான ரம்யா நம்பீசன், இப்படத்தில் ஒரு பாடலும் பாடியுள்ளார் என்பது குறிப்பிடத்தக்கது. புதுக்கோட்டை, காரைக்குடி மற்றும் தஞ்சாவூர் ஆகிய பகுதிகளில் படமாக்கப்பட்டுள்ளது.  

## நடிப்பு
- விஜய் சேதுபதி (ஜோசப்)
- இனிகோ பிரபாகரன் (சக்தி)
- சூரி (அருணாச்சலம்)
- காயத்ரி சங்கர் (மீனாட்சி)
- ஐசுவர்யா ராஜேஸ் (சொர்ணம்)
- செண்ட்ராயன்

## கதைச்சுருக்கம்
இனிக்கோ பிரபாகர் கிராமத்திற்கு அருகில் உள்ள கல்லூரிக்குப் படிக்க வருகிறான். அவனுக்குக் கூடப் படிக்கும் பூலாங் குறிச்சி காயத்ரிடன் காதல். இனிக்கோவின் தோழன் விஜய் சேதுபது & சூரி. பக்கத்து ஊரைச் சேர்ந்த சையத் காயத்ரிக்காகவே அதே கல்லூரியில் சேர்கிறான். ஒரு கட்டத்தில் இனிக்கோவுக்கும் சக்திக்கும் மோதல் வெடிக்கிறது. ரவுடிகளைக் கூட்டிப் போய் கல்லூரி விடுதியில் சண்டை போடுகிறான். அதனால் கல்லூரி நிர்வாகம் சையத்தைக் கல்லூரியை விட்டு நீக்குகிறது. சக்தியையும் ஜோசப்பையும் கல்லூரி விடுதியை விட்டு மட்டும் நீக்குகிறது.  

அவர்கள் பூலாங்குறிச்சி கிராமத்தில் சூரி உதவியுடன் வீடு எடுத்துத் தங்குகிறார்கள். ஜோசப்புக்கும், ஜஸ்வர்யா என்கிற உள்ளூர்ப் பெண்ணுக்கும் இடையே காதல் உருவாகிறது. ஊர்ப் பெரியவருக்கு தன் தம்பி மகளான காயத்ரியின் காதல் விவகாரம் தெரிகிறது. இனிகோ தன் சொந்த ஊருக்குச் சென்றிருந்த சமயம் ஐசுவர்யாவிற்குக் திருமண ஏற்பாடுகள் நடக்க, விஜய் சேதுபதியும் ஐசுவர்யாவும் ஊரை விட்டு வெளியேறுகிறார்கள். ஐசுவர்யா ஊர்ப் பெரியவரின் மகள் என்பது அப்போதுதான் தெரிய வருகிறது. பெரியவரின் ஆட்கள் ஜோசப்பைக் கொன்று ஐசுவர்யாவை அழைத்து வருகிறார்கள். பெரியவர் ஐசுவர்யாவையும் கொல்லத் துணிகிறார். இதையெல்லாம் காயத்திரி கேட்டுவிடுகிறாள். தனக்கும் இனிகோவிற்கும் இந்த நிலைதான் நடக்கும் எனப் பரிதவிக்கிறாள். ஆனால் அவர்கள் காயத்திரியைப் பார்த்துவிடுகிறார்கள். அவளைத் துரத்துகிறார்கள்.  

காயத்திரி - இனிகோ காதல் சேர்ந்ததா, ஐசுவர்யா கொலை செய்யப்பட்டாளா என்பதை விறுவிறுப்பாக சொல்லியிருக்கிறார் இயக்குநர் க.பாலகிருஷ்ணன். கதை முழுவதும் 1987இல் நடக்கிறது.
# பாரான் (திரைப்படம்)


**பாரான்** (Baran) என்பது ஈரானியத் திரைப்பட இயக்குநர் மஜீத் மஜீதி எழுதி இயக்கிய ஈரானியத் திரைப்படம் ஆகும். இது 2001ஆம் ஆண்டு வெளியானது. பாரான் எனும் சொல்லுக்கு ஈரானிய பாரசீக மொழியில் மழை என்று பொருள். ஈரான் தலைநகர் தெஹரானில் கட்டிட வேலை செய்யும் ஆப்கான் அகதிகளைப் பற்றிய திரைப்படம் இது. இயக்குநர் மஜீத் மஜீதிக்கு ஈரானிலும் வெளிநாடுகளிலும் பல விருதுகளைப் பெற்றுத் தந்தத் திரைப்படம் இது.  

## கதை
ஈரான் தலைநகர் தெஹ்ரானில் கட்டிட வேலை நடக்கும் ஒரு இடத்தில் அனைவருக்கும் தேநீர் தயாரித்துக் கொடுக்கும் வேலை செய்பவன் 17 வயதுக்காரனான*லத்தீப்*. அங்கு வேலை செய்பவர்களுடன் எப்போதும் சண்டையிட்டுக் கொண்டேயிருப்பான். ஆப்கானிஸ்தான் மீது ரஷ்யா படையெடுத்தபோது ஆப்கானிஸ்தானிலிருந்து ஈரானுக்குள் வந்து தங்கியிருக்கும் ஆப்கானிய அகதிகள் குறைந்த சம்பளத்திற்கு வேலை செய்யும் இடம் அது. அங்கு வேலை செய்யும் ஒரு ஆப்கான் அகதியான நஜாப்பின் காலில் சுவர் விழுந்துவிடுவதால் அடுத்தநாள் அவரது மகன் என்று 14 வயது நிரம்பிய ரஹ்மத் என்பவன் வேலைக்கு வருகிறான். கடினமான வேலையை ரஹ்மத்தால் செய்ய முடியாததால் லத்தீப்பின் தேநீர் தயாரிக்கும் வேலையை ரஹ்மத்திற்கு கொடுத்து விட்டு லத்தீப்புக்கு கடினமான கட்டிட வேலையைக் கொடுக்கிறார் கட்டிட ஒப்பந்தக் காரர். இதனால் லத்தீப் ரஹ்மத்தின் மேல் கோபம் கொள்கிறான். பல விதங்களிலும் ரஹ்மத்திற்குத் தொல்லை கொடுக்கிறான். ஒரு நாள் ரஹ்மத் ஆண் அல்ல பெண், குடும்ப வறுமை காரணமாக ஆண் போல ஆடையணிந்து கட்டிட வேலைக்கு வருகிறாள் எனத் தெரிந்ததும் அவள் மேல் மதிப்பு கொள்கிறான் லத்தீப். அடையாள அட்டை இல்லாத ஆப்கான் அகதிகளை பணியில் அமர்த்துவது ஈரானில் குற்றம் என்பதால் ஒரு நாள் அதிகாரிகள் வந்து சோதனையிடும்போது ரஹ்மத்தை லத்தீஃப் காப்பாற்றுகிறான். அடுத்த நாள் முதல் ரஹ்மத் வேலைக்கு வராததால் அவளைத் தேடி லத்தீப் ஆப்கான் அகதிகள் வசிக்கும் இடத்திற்குச் செல்கிறான். தன்னிடமிருந்த ஒரே ஒரு மதிப்பு மிக்க பொருளான தன் அகதி அடையாள அட்டையை விற்று அந்தப் பணத்தை ரஹ்மத்தின் தந்தையிடம் கொடுப்பதற்காக அவளின் வீட்டுக்குப் போகிறான் லத்தீப். அடுத்த நாள் ரஹ்மத்தும் ரஹ்மத்தின் தந்தையும் ஆப்கானிஸ்தானுக்குத் திரும்பிப் போகிறார்கள். முதன் முதலாக ரஹ்மத்தை மிக அருகில் பார்த்தாலும் இருவரும் பேசிக் கொள்ளவில்லை. வீட்டைக் காலி செய்துவிட்டு வண்டியில் ஏறி ரஹ்மத் போன பிறகு மழை பெய்கிறது. ரஹ்மத்தின் செருப்பு பதிந்த பள்ளம் மழையால் நிறைகிற காட்சியுடன் படம் முடிகிறது.  

## நடிகர்கள்
- ஹுசைன் ஆபிதீனி
- ஷாஹ்ரா பாஹ்ராமி
- முஹம்மது அமீர் நாஜி
- அப்பாஸ் ரஹீமி
- ஹோலம் அலி பக்ஸ்
# அரண்மனை (திரைப்படம்)



**அரண்மனை** 2014ஆம் ஆண்டு வெளியான தமிழ் மொழி நகைச்சுவை திகில் திரைப்படம் ஆகும். இந்த திரைப்படத்தை சுந்தர் சி. இயக்க, சுந்தர் சி., வினய், ஹன்சிகா மோட்வானி, லட்சுமி ராய், ஆண்ட்ரியா, சந்தானம், கோவை சரளா, மனோபாலா உள்ளிட்ட பலர் நடித்துள்ளார்கள்.  

## கதைச்சுருக்கம்
ஜமீன்தார் குடும்ப வாரிசுகளான சித்ரா லட்சுமணன், கோவை சரளா மற்றும் வினய் ஆகியோர் தங்களின் பாரம்பரிய அரண்மனையை விற்க முயற்சி செய்கிறார்கள். இவர்கள் மூவரும் கையெழுத்திட்டால் தான் அந்த அரண்மனையை விற்கமுடியும் என்பதால் அனைவரும் ஒன்று கூடுகிறார்கள். இந்த அரண்மனையை வாங்க நீண்ட நாட்களாக முயற்சி செய்து வருகிறார் சரவணன்.  

அரண்மனையை விற்பதற்காக பத்திரம் ரெடியாகும் வரை வாரிசுகள் அனைவரும் அங்கு தங்க முடிவு செய்கிறார்கள். அதன்படி வினய் மற்றும் அவரின் மனைவி ஆண்ட்ரியா, மனோபாலா-கோவை சரளா இவர்களின் மகன் நிதின் சத்யா, சித்ரா லட்சுமணன் மற்றும் அவரின் மகள் லட்சுமி ராய் ஆகியோர் அந்த அரண்மனையில் தங்குகிறார்கள். இதற்கிடையில் அந்த அரண்மனையை விற்பனைக்கு வருவதை அறிந்து அதே ஊரைச் சேர்ந்த சந்தானம், தனக்கும் சொத்தில் பங்குண்டு என்பதை அறிகிறார். ஆனால் ஆதாரம் இல்லாததால் வேலைக்காரனாக அங்கு நுழைகிறார்.  

இந்த அரண்மனையில் ஏதோ மர்மம் இருப்பதாக அனைவரும் அறிகிறார்கள். இந்நிலையில் ஆண்ட்ரியாவின் அண்ணனான சுந்தர் சி. அரண்மனைக்கு வருகிறார். இந்த அரண்மனையில் பேய் இருப்பதாகவும் அந்த பேய் ஆண்ட்ரியாவின் மீது இருப்பதாகவும் அறிந்து கொள்கிறார்.  

இறுதியில் அந்த பேய் யார்? எதற்காக ஆண்ட்ரியாவின் உடலில் புகுந்திருக்கிறது? பேயின் பிடியில் இருந்து அனைவரும் மீண்டார்களா? என்பதை நகைச்சுவை கலந்த திகிலுடன் சொல்லியுள்ளார் இயக்குநர்.  

## நடிகர்கள்
- சுந்தர் சி. - ரவி
- வினய் - முரளி
- ஹன்சிகா மோட்வானி - செல்வி
- ஆண்ட்ரியா - மாதவி
- லட்சுமி ராய் - மாயா
- சந்தானம் - பால்சுவாமி
- கோவை சரளா - ஈஸ்வரி
- மனோபாலா - ஈஸ்வரியின் கணவன்
- நிதின் சத்யா - ஈஸ்வரியின் மகன்
- சந்தான பாரதி
- சித்ரா லட்சுமணன்
- காதல் தண்டபாணி
- சுவாமிநாதன்
- கணேசுகர்
- சரவணன்

## நடிகர்களின் பங்களிப்பு
- சுந்தர் சி. அண்ணன் கதாபாத்திரத்தை ஏற்று பொறுப்பான அண்ணனாக நடித்திருக்கிறார். கொடுத்த கதாபாத்திரத்தை சிறப்பாக செய்திருக்கிறார்.
- வினய், சுந்தர் சி. என இரண்டு கதாநாயகர்கள் இருந்தாலும், நாயகிகளின் ராஜ்ஜியமே படத்தில் மேலோங்கி இருக்கிறது. நாயகிகளாக வரும் ஆண்ட்ரியா படத்தில் பேயாட்டம் ஆடுகிறார். இவர் உடம்பில் பேய் புகுந்தவுடன் இவர் செய்யும் செய்கைகள் அருமை.
- லட்சுமி ராய் கவர்ச்சியான நடிப்பை வெளிப்படுத்தியிருக்கிறார். சிறிது நேரமே வந்தாலும் மனதில் நிற்கிறார் ஹன்சிகா மோட்வானி.
- சந்தானத்தின் நகைச்சுவை இரசிகர்களை ஈர்க்கும் வண்ணம் உள்ளது. மனோபாலா, கோவை சரளா, நிதின் சத்யா, சித்ரா லட்சுமணன் ஆகியோர் சிறப்பாக நடித்துள்ளார்கள்.

## ஒலிப்பதிவு
இப்படத்தின் பாடல்களுக்கு பரத்வாஜ் இசையமைத்துள்ளார். மேலும் இப்படத்திற்கு கார்த்திக் ராஜா பின்னணி இசையை அமைத்துள்ளார்.  

| 1 | *கத்தி பார்வைக்காரி* | கார்த்திக், சுர்முகஹி |  |
| --- | --- | --- | --- |
| 2 | *பீச்சே பீச்சே* | எம். எம். மானசி, சுர்முகஹி, மோனிஷா |  |
| 3 | *பெட்ரோமாக்ஸ் லைட்* | வேல்முருகன், ஹரிஹரசுதன் |  |
| 4 | *சொன்னது* | ஹரிணி |  |
| 5 | *உன்னையே எண்ணியே* | ஆனந்து, முகேஷ், கார்த்திகேயன் | } |
# செயற்கைக்கோள் அட்டவணை எண்

**செயற்கைக்கோள் அட்டவணை எண்** (*Satellite Catalog Number*, அல்லது *NORAD Catalog Number*, *NASA catalog number*, *USSPACECOM object number* அல்லது சுருக்கமாக *Catalog number*) எனப்படுவது புவியைச் சுற்றி வரும் செயற்கைக்கோள்கள் அனைத்துக்கும் அவற்றை அடையாளப்படுத்துவதற்காக USSPACECOM என்ற நிறுவனத்தினால் வழங்கப்படும் ஓர் 5-இலக்க எண் ஆகும். முன்னர் இந்த அட்டவணை NORAD அமைப்பினால் வழங்கப்பட்டு வந்தது. இவ்வட்டவணையில் முதலாவது இலக்கமான 00001 என்பது 1957 அக்டோபர் 4 ஆம் நாளில் சோவியத் ஒன்றியம் ஏவிய இசுப்புட்னிக் 1 செயற்கைக்கோளை அடையாளப்படுத்துகிறது.  

2012 டிசம்பரில் நாசா வெளியிட்ட தரவொன்றின் படி, 1957 ஆம் ஆண்டு முதல் 6,916 செயற்கைக்கோள்கள் விண்ணுக்கு ஏவப்பட்டுள்ளன.
# அனாதைப் படைப்புகள்

**அனாதைப் படைப்பு** (*orphan work*) என்பது பதிப்புரிமைக்கு உட்பட்ட ஆனால் தளர்விலா முயற்சிக்குப் பின்பும் (after due diligence) பதிப்புரிமையாளர் யார் என்று அறியப்படாத அல்லது அறியப்பட்டாலும் தொடர்பு கொள்ள முடியாத ஒரு படைப்பு ஆகும். பதிப்புரிமையாளர் இறந்து அல்லது பதிப்புரிமைக்குச் சொந்தமான அமைப்பு இல்லாமல் போய், அடுத்து காப்புரிமை யாருக்கு உரித்தானது என்று நிறுவமுடியாமல் போனால் அந்தப் படைப்பு ஒரு அனாதைப் படைப்பு ஆகும்.  

பதிப்புரிமை பற்றி தெளிவற்ற நிலை, ஈழப் போராட்டம் காரணமாக நிகழ்ந்த பெரும் அழிவு போன்றவை தமிழ்ச் சூழலில் கணிசமான அளவு அனாதைப் படைப்புகள் இருக்க முக்கிய காரணமாக அமைந்துள்ளன.
# பிரபாகரன் - தமிழர் எழுச்சியின் வடிவம்


**பிரபாகரன் - தமிழர் எழுச்சியின் வடிவம்** எனும் நூல் பழ. நெடுமாறனால் எழுதப்பட்டு 2012 இல் வெளியிடப்பட்டது. இந்நூல் பிரபாகரனது வாழ்க்கை வரலாற்றை மட்டும் விபரிக்காது, பிரபாகரன் எப்படி போராளியாக உருவெடுக்கிறார் என்பதை விளக்குகிறது. ஒரு தலைவன் எப்படி உருவாகிறான் என்பதை உருவகப்படுத்தும் புத்தகங்களில் ஒன்றான ஹென்றி வோல்கவ் எழுதிய "மார்க்ஸ் பிறந்தார்" எனும் புத்தகம் மற்றும் அமெரிக்க கம்யூனிஸ்டான ஜான் ரீட் எழுதிய "10 நாட்கள்" ஆகிய புத்தகங்களுடன் இது ஒப்பிடப்படுகின்றது.  

## மேற்கோள்
# பண்பாட்டு மரபுவளம்

வழிபாடு தமிழர்களின் பண்பாட்டு மரபுவளம் ஆகும்]]  
**பண்பாட்டு மரபுவளம்** அல்லது **கலாச்சார பாரம்பரியம்** என்பது கடந்த தலைமுறையினரிடமிருந்து பெறப்பட்ட ஓர் சமூகத்தின் பாரம்பரிய மரபுரிமைகளாகும். கடந்த தலைமுறைகளின் அனைத்து பழக்கங்களும் "மரபு" என்று அறியப்படுவதில்லை, மாறாக, பாரம்பரியம் என்பது சமூகத்தால் தேர்ந்தெடுக்கப்பட்டவையை குறிக்கிறது.  

பண்பாட்டுச் சொத்துகள் என்பது இயல் வளங்கள் (கட்டிடங்கள், நினைவுச்சின்னங்கள், நிலப்பரப்புகள், காப்பகப் பொருட்கள், புத்தகங்கள், கலைப் படைப்புகள் மற்றும் கலைப்பொருட்கள் போன்றவை), புலப்படா வளங்கள் மற்றும் பண்புகள் (நாட்டுப்புறவியல், மரபுகள், மொழி மற்றும் அறிவு போன்றவை) மற்றும் இயற்கை வளங்கள் (கலாச்சார முக்கியத்துவம் வாய்ந்த நிலப்பரப்புகள் மற்றும் பல்லுயிர்) ஆகியவற்றை உள்ளடக்கியதாகும். பூர்வீக அறிவுசார் சொத்துரிமையைப் பாதுகாப்பது தொடர்பாக இந்த வார்த்தை பயன்படுத்தப்படுகிறது.  

கலாச்சார சொத்துக்களின் சட்டப் பாதுகாப்பு பல சர்வதேச ஒப்பந்தங்கள் மற்றும் தேசிய சட்டங்களை உள்ளடக்கியது. ஐக்கிய நாடுகள் சபை மற்றும் யுனெஸ்கோ கலாச்சார பாரம்பரியத்தைப் பாதுகாப்பதில் ஒப்பந்தம் செய்கின்றன. ஐக்கிய நாடுகளின் அமைதி காக்கும் ஒருங்கிணைப்புக்கும் இது பொருந்தும்.  

## பாரம்பரியத்தின் வகைகள்
### இயல் வளங்கள்
(1981). பின்னர் இது எரிக்கப்பட்ட போது மீட்டெடுக்க முடியாத பண்பாட்டு முக்கியத்துவம் வாய்ந்த சுவடிகளோடு அழிந்தது]]  
இயல் வளங்கள் என்பது கலைப்படைப்புகள் போன்ற "உறுதியான" கலாச்சார பாரம்பரியத்தை உள்ளடக்கியது. இவை பொதுவாக அசையும் மற்றும் அசையாத பாரம்பரியம் என இரண்டு குழுக்களாகப் பிரிக்கப்படுகின்றன. அசையாத பாரம்பரியத்தில் கட்டிடங்கள் (உறுப்புகள், கண்ணாடி ஜன்னல்கள் மற்றும் ஓவியங்கள் போன்ற நிறுவப்பட்ட கலைகளை உள்ளடக்கியிருக்கலாம்), தொழில்துறை நிறுவல்கள், குடியிருப்பு திட்டங்கள் அல்லது பிற வரலாற்று இடங்கள் மற்றும் நினைவுச்சின்னங்கள் ஆகியவை அடங்கும். அசையும் பாரம்பரியத்தில் எதிர்காலத்திற்கான பாதுகாப்பிற்கு தகுதியான புத்தகங்கள், ஆவணங்கள், நகரக்கூடிய கலைப்படைப்புகள், இயந்திரங்கள், ஆடைகள் மற்றும் பிற கலைப்பொருட்கள் ஆகியவை அடங்கும். குறிப்பிட்ட கலாச்சாரத்தின் தொல்பொருள், கட்டிடக்கலை, அறிவியல் அல்லது தொழில்நுட்பம் ஆகியவற்றில் குறிப்பிடத்தக்க பொருள்கள் இதில் அடங்கும். எண்முறை பாரம்பரியம் என்பது தக்கவைப்பதற்காக எண்முறை மயமாக்கப்பட்ட ஆவணங்கள் மற்றும் முதலில் எண்முறையில் உருவாக்கப்பட்ட மற்றும் உடல் வடிவம் இல்லாத கலைப்பொருட்கள் போன்ற இயற்பியல் பொருட்களை உள்ளடக்கியது.  

## உலக பாரம்பரிய இயக்கம்
சிற்பத் தொகுதிகள் யுனெஸ்கோவின் உலக பாரம்பரிய தளங்களில் ஒன்றாகும்]]  
1972 இல் யுனெஸ்கோவின் பொது மாநாட்டால் ஏற்றுக்கொள்ளப்பட்ட உலக கலாச்சார மற்றும் இயற்கை பாரம்பரியத்தைப் பாதுகாப்பது தொடர்பான மாநாடு குறிப்பிடத்தக்கது. இந்த உலக பாரம்பரிய தளங்கள் ஒவ்வொன்றும் சர்வதேச சமூகத்திற்கு முக்கியமானதாக கருதப்படுகிறது. நீருக்கடியில் கலாச்சார பாரம்பரியம் நீருக்கடியில் கலாச்சார பாரம்பரியத்தை பாதுகாப்பதற்கான யுனெஸ்கோ மாநாட்டால் பாதுகாக்கப்படுகிறது. இந்த மாநாடு மாநிலங்கள் தங்கள் நீருக்கடியில் கலாச்சார பாரம்பரியத்தின் பாதுகாப்பை மேம்படுத்த உதவும் ஒரு சட்ட கருவியாகும். கூடுதலாக, யுனெஸ்கோ மனிதகுலத்தின் வாய்வழி மற்றும் புலப்படா பாரம்பரியத்தின் தலைசிறந்த படைப்புகளை தேர்ந்தெடுக்கிறது. ஐக்கிய நாடுகளின் பொருளாதார மற்றும் சமூக கவுன்சிலின் ஒரு பகுதியாக அமர்ந்திருக்கும் பொருளாதார, சமூக மற்றும் கலாச்சார உரிமைகளுக்கான குழு, அதன் உடன்படிக்கையின் 15 வது பிரிவுடன், அடிப்படை மனித உரிமையின் ஒரு பகுதியாக கலாச்சார பாரம்பரியத்தை பாதுகாக்கும் கொள்கைகளை சேர்த்தது.